Rahnhorst

Rahnhorst () is en lütten Oort in de Gemeen Westerwals (Samtgemeen Bootel) in’n Landkreis Rodenborg, Neddersassen. De Oort höört to dat Dörp Süderwals.

 Geografie 

De Oort liggt op de Geest. Dat Water ut dat Rebeed flütt över’n Kreepener Beek un Schmobeek na’n Gohbeek.

De Naveröörd sünd Süderwals in’n Noorden, Karkwals un Wittenmoor in’n Noordoosten, Groten Zähln un Lüttjen Zähln in’n Süüdoosten, Kreepm un Brammer in’n Süüdwesten, Holbm in’n Westen un Weehoff in’n Noordwesten.

 Historie 

 Verwaltungsgeschicht 

In de Franzosentied von 1810 bet 1814 hett de Oort to de Mairie Karkwals in’n Kanton Rodenborg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Amtsvaagdie Karkwals in dat Amt Rodenborg tohöört. Na 1885 weer dat in’n Kreis Rodenborg, de 1977 mit’n Landkreis Bremervöör to’n ne’en un grötteren Landkreis Rodenborg tohoopgahn is.

De Oort höört al von öllers bi de Gemeen Süderwals mit bi, de an’n 1. März 1974 mit de Gemeenreform in Neddersassen Deel von de Gemeen Westerwals worrn is.

 Inwahnertall 

 Religion 

Rahnhorst is evangeelsch-luthersch präägt un höört to dat Kaspel von de Bartholomäus-Kark in Karkwals.

För de Kathoolschen is de Corpus-Christi-Kark in Rodenborg tostännig.

 Weertschop un Infrastruktur 

För Rahnhorst is de freewillige Füürwehr Süderwals mit tostännig.

 Verkehr 

An Rahnhorst langs löppt de Kreisstraat 233, de in’n Noorden na Süderwals un Westerwals geiht un in’n Süden in’n Landkreis Veern as K 25 na Kreepen an de K 18. De K 18 föhrt in’n Süüdwesten na Kerklinneln an de Landsstraat 171 un in’n Oosten na Lüttjen Zähln un Groten Zähln.

De nächste Autobahn is de Autobahn 27 (Afsnidd Bremen–Wasra). De Opfohrt 26 Veern-Oost (an de L 171) liggt so teihn Kilometer in’n Süüdwesten von Rahnhorst.

De nächste Bahnhoff is so bi 14 Kilometer wied weg in’n Süüdwesten de Bahnhoff Veern an de Bahnlien Wunsdörp–Bremen. Disse Bahnhoff is ok inbunnen in dat Nett von de Regio-S-Bahn Bremen/Neddersassen. De Bahnhoff Rodenborg an de Bahnlien Hamborg–Bremen liggt 16 Kilometer in’n Noorden.

 Scholen 

De Kinner gaht na de Grundschool Karkwals.

 Footnoten 

Kategorie:Oort
Kategorie:Landkreis Rodenborg (Wümm)